Diari Oficial de la Generalitat Valenciana


Sumari del DOGV 5928, del 08-01-2009 (2008/15182)

RESOLUCIÓ de 29 de desembre de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del protocol general pel qual s'establix la col·laboració entre el Ministeri de Ciència i Innovació i la Conselleria d'Educació de la Generalitat de la Comunitat Valenciana per al desenrotllament del programa d'incentivació de la incorporació i intensificació de l'activitat investigadora (Programa I3).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5928

Data del DOGV
:   08-01-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/15758


Data del document
:   29-12-2008

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Educació
    * política d'investigació
    * cooperació administrativa
    * administració central

RESOLUCIÓ de 29 de desembre de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del protocol general pel qual s'establix la col·laboració entre el Ministeri de Ciència i Innovació i la Conselleria d'Educació de la Generalitat de la Comunitat Valenciana per al desenrotllament del programa d'incentivació de la incorporació i intensificació de l'activitat investigadora (Programa I3). [2008/15695]  
El Ministeri de Ciència i Innovació i la Conselleria d'Educació de la Generalitat de la Comunitat Valenciana han subscrit, després de la tramitació prèvia reglamentària, el 10 de desembre de 2008, el protocol general pel qual s'establix la col·laboració per al desenrotllament del programa d'incentivació de la incorporació i intensificació de l'activitat investigadora (Programa I3).  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, i l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat protocol, que ha quedat inscrit en el Registre de Convenis de la Generalitat amb el número 1666/2008, i que figura com a annex d'esta resolució.  
València, 29 de desembre de 2008.- El director general de Relacions amb les Corts i Secretariat del Consell: Ángel Mompó Romero.  
Protocol general pel qual s'establix la col·laboració entre el Ministeri de Ciència i Innovació i la Conselleria d'Educació de la Generalitat de la Comunitat Valenciana per al desenrotllament del programa d'incentivació de la incorporació i intensificació de l'activitat investigadora (Programa I3).  
Madrid, 10 de desembre de 2008   
Intervenen  
D'una part, Cristina Garmendia Mendizábal, ministra de Ciència i Innovació, nomenada per al dit càrrec per Reial Decret 436/2008, de 12 d'abril, que actua en l'exercici de les competències que té atribuïdes per l'article 12.2g) de la Llei 6/1997, de 14 d'abril, d'Organització i Funcionament de l'administració General de l'Estat, i per la disposició addicional tretze de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
D'una altra, Alejandro Font de Mora Turón, conseller d'Educació de la Generalitat de la Comunitat Valenciana, càrrec que exercix en virtut del nomenament efectuat per Decret 8/2007, de 28 de juny, que actua en l'exercici de les competències que té atribuïdes pel Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, i expressament autoritzat per a la firma del present Protocol per Acord del Consell de 7 de novembre de 2008.   
Les parts es reconeixen recíprocament la capacitat per a la firma d'este protocol i, per este motiu,   
Exposen  
Primer. Que el Ministeri de Ciència i Innovació i la Comunitat Valenciana desitgen incrementar la relació de cooperació i coordinació de les seues actuacions en investigació, desenrotllament i innovació tecnològica, com un objectiu estratègic específic que ha quedat explícit en el Pla Nacional d'Investigació Científica, Desenrotllament i Innovació Tecnològica (I+D+i) 2008-2011.  
Segon. Que la necessitat d'afrontar els nous reptes que es presenten amb la implementació dels espais europeus d'educació superior i d'investigació, i l'avanç d'una societat basada en el coneixement requerixen un important esforç en l'increment de la massa crítica de professors-investigadors i del seu potencial en les universitats i la resta de centres d'I+D.  
Tercer. Que correspon a l'Estat el foment i coordinació general de la investigació científica i tècnica, d'acord amb l'article 149.1.15ª de la Constitució Espanyola. El Ministeri de Ciència i Innovació és el departament competent per a la proposta i l'execució de la política del Govern en matèria d'investigació científica, desenrotllament tecnològic i innovació, en virtut del que disposa el Reial Decret 1183/2008, d'11 de juliol, pel qual es desenrotlla l'estructura orgànica bàsica del departament, el disseny del qual se concreta en el Pla Nacional d'I+D+i 2008-2011, aprovat per acord del Consell de Ministres en la seua reunió del 14 de setembre de 2007. Un dels objectius estratègics del Pla és l'increment dels recursos humans qualificats, per mitjà del Programa Nacional de Potenciació de Recursos Humans.   
Dins del Ministeri de Ciència i Innovació, correspon a la Secretaria d'Estat d'Investigació la cooperació amb les comunitats autònomes, a través de la Direcció General de Planificació i Coordinació.  
Quart. Que correspon a la Comunitat Valenciana promoure la investigació en virtut de les competències que en la dita matèria li conferix l'article 49.1.7 del seu Estatut d'Autonomia.  
Quint. Que per Orde ECI/1520/2005, de 26 de maig, del Ministeri d'Educació i Ciència s'ha establit el Programa d'Incentivació de la Incorporació i Intensificació de l'Activitat Investigadora (Programa I3), que té els objectius següents:   
a) Fomentar la incorporació estable dels professors-investigadors amb una trajectòria investigadora destacada, en les universitats, el CSIC i altres Organismes públics d'investigació, i la resta de centres d'I+D.  
b) Afavorir la captació o recuperació d'investigadors espanyols o estrangers de reconeguda experiència, per a la seua incorporació al sistema espanyol de ciència i tecnologia.   
c) Incentivar la incorporació al sistema nacional d'I+D de jóvens investigadors amb alt potencial investigador en grups emergents i consolidats.  
d) Promoure la intensificació de l'activitat investigadora dels professors-investigadors permanents, i així contribuir a incrementar la quantitat i qualitat dels investigadors i dels grups d'investigació.  
Sext. Que la disposició addicional primera de l'Orde CIN/1579/2008, de 26 de maig, considera vigent l'Orde MIL 2672/2005, de 26 de maig, reguladora del Programa I3 per al període 2008-2011, en el marc del nou Pla Nacional d'Investigació Científica, Desenrotllament i Innovació Tecnològica, havent d'adaptar-se els nous protocols generals de col·laboració amb les comunitats autònomes, a les noves prioritats i objectius del nou Pla Nacional.  
Sèptim. Que, per a la consecució d'estos objectius, el Programa I3 es desenrotllarà per mitjà de la concessió d'ajudes gestionades per les comunitats autònomes, a les universitats i la resta de centres d'I+D, per mitjà de dos línies d'actuació complementàries: la línia d'incorporació estable i la línia d'intensificació, d'acord amb l'apartat tercer de la mencionada orde ECI/1520/2005.  
Octau. Que el Pla Nacional d'I+D+I 2008-2011 en el seu apartat dotze preveu el model de relacions entre l'administració General de l'Estat i les comunitats autònomes basada en la millora de la cooperació, coordinació i cohesió; buscant el compliment dels plans regionals i l'estratègia nacional en ciència i tecnologia i programació definida en el vigent Pla Nacional d'I+D+I.  
Per tot això, les parts acorden subscriure el present protocol general, que es regirà per les següents   
Clàusules  
Primera. Objecte del Protocol General  
L'objecte del present protocol general de col·laboració és determinar la participació en el Programa d'Incentivació de la Incorporació i Intensificació de l'Activitat Investigadora (Programa I3), de la Comunitat Valenciana i establir l'abast de les relacions de coordinació i cooperació entre les entitats firmants.  
Segona. Desenrotllament del Programa  
1. El Programa es desenrotllarà i executarà d'acord amb el que establix l'Orde ECI/1520/2005, de 26 de maig; considerada vigent per Orde CIN/1579/2008, de 26 de maig, el present protocol general i els convenis específics que es formalitzen anualment.  
2. Podran ser beneficiaris de les ajudes i accions del Programa les entitats recollides en l'apartat quart de l'Orde ECI/1520/2005, per aquells llocs de caràcter permanent que complisquen els requisits d'elegibilitat de l'apartat quint i siguen ocupats d'acord amb l'apartat sèptim i amb les normes estatutàries i règim jurídic que els siga aplicable, en el marc del que establix este protocol general de col·laboració i els convenis específics que anualment el desenrotllen.   
3. La Comunitat Valenciana, en l'execució del Programa, ha de prioritzar els centres amb millor i major productivitat. Els centres en què es desenrotlle la investigació han de posar a disposició dels investigadors les instal·lacions i mitjans materials necessaris per al desenrotllament normal del seu treball.  
Tercera. Línia d'incorporació estable   
1. Esta línia d'ajudes, d'acord amb el que establix l'apartat tercer de l'Orde ECI/1520/2005, de 26 de maig, perseguix incentivar la captació i permanència en el sistema espanyol de ciència i tecnologia de professors-investigadors espanyols o estrangers, amb una trajectòria investigadora destacada.   
2. Consistirà en una aportació a càrrec dels pressupostos del Ministeri de Ciència i Innovació, per lloc de treball elegible, que podrà establir-se en els nivells d'ajudes següents:  
- En el primer nivell amb la quantia equivalent a les retribucions d'un professor/a titular d'universitat.   
- En el segon nivell amb la quantia equivalent a les retribucions d'un professor/a catedràtic/a d'universitat.   
3. En el conveni específic anual, a petició de la comunitat autònoma i, quan corresponga, comptant amb cofinançament per part d'esta, podrà acordar-se destinar part de la dotació d'esta línia al finançament d'accions complementàries i que afavorisquen el compliment dels objectius del Programa.  
4. A l'efecte d'incentivar la captació d'investigadors espanyols o estrangers amb mèrits excepcionals, que desitgen incorporar-se amb caràcter permanent al sistema espanyol de ciència i tecnologia, podrà finançar-se, en part, a càrrec de les ajudes del Programa, l'assignació d'un complement retributiu addicional, d'acord amb la normativa vigent.  
Quarta. Línia d'intensificació   
1. Esta línia de finançament, d'acord amb el que establix l'apartat tercer de l'Orde ECI/1520/2005, de 26 de maig, perseguix incrementar la dedicació intensiva a l'activitat d'investigació, aprofitar al màxim el potencial i la capacitat dels investigadors i grups d'investigació emergents i consolidats, i estimular, al seu torn, els jóvens talents.   
2. Consistirà en l'aportació dels recursos que s'establisquen en el conveni específic anual, per a compensar la universitat per la dedicació prioritària a la investigació dels seus professors-investigadors.   
3. Les aportacions econòmiques que s'efectuen en la línia d'intensificació es destinaran preferentment a la contractació i retribucions del personal que assumisca la docència corresponent als professors-investigadors que es concentren en la investigació.  
4. La comunitat autònoma cofinançarà esta línia d'actuació del Programa, i en este cas l'aportació econòmica a càrrec dels Pressupostos del Ministeri de Ciència i Innovació en esta línia d'ajudes es podrà modular sobre la base dels criteris de cofinançament que s'establisquen.  
5. Els altres centres d'I+D, diferents de les universitats, podran contribuir a les accions d'incentivació de l'activitat investigadora, incorporant amb caràcter temporal a professors-investigadors en els seus centres i afavorint la mobilitat investigadora.  
Quinta. Àmbits d'investigació   
Els àmbits d'investigació que es consideren preferents a la Comunitat Valenciana en el Programa I3, durant la vigència d'este protocol general de col·laboració, són:   
Física i Ciències de l'Espai; Ciències de la Terra; Ciència i Tecnologia de Materials; Química; Tecnologia Química; Biologia Vegetal i Animal; Ecologia; Agricultura; Ramaderia i Pesca; Ciència i Tecnologia d'Aliments; Biologia Molecular, Cel·lular i Genètica; Fisiologia i Farmacologia; Medicina; Enginyeria Mecànica, Naval i Aeronàutica; Matemàtiques, Tecnologia Electrònica i de les Comunicacions; Economia; Ciències Socials; Psicologia i Ciències de l'Educació; Filologia i Filosofia; Història de l'Art.  
Sexta. Conveni específic  
1. Les institucions firmants del present protocol formalitzaran un conveni específic anual amb la concreció de l'import que es destina a càrrec del pressupost del Ministeri de Ciència i Innovació i, quan la comunitat autònoma participe en el cofinançament del Programa, amb els compromisos econòmics d'esta.   
2. Els convenis específics que es formalitzen anualment en execució d'este protocol general de col·laboració hauran de contindre els compromisos necessaris per a la seua execució i hauran de concretar, com a mínim, els requisits previstos en l'apartat nou de l'Orde ECI/1520/2005, de 26 de maig.   
3. El Ministeri de Ciència i Innovació efectuarà una transferència pressupostària a la Comunitat Valenciana de l'import anual que corresponga, a partir de la firma del conveni específic, d'acord amb les condicions de compliment que s'hi establisquen i d'acord amb la normativa vigent.   
Sèptima. Justificació i reintegrament de fons  
1. La Comunitat Valenciana presentarà al Ministeri de Ciència i Innovació, abans del 31 de març de l'exercici pressupostari immediatament posterior a la transferència indicada en la clàusula anterior, una certificació de conformitat que la transferència ha sigut integrada en el seu propi pressupost i destinada al finançament dels objectius del Programa detallats en l'apartat segon de l'Orde ECI/1520/2005, de 26 de maig.   
2. Així mateix, la Comunitat Valenciana haurà de comprovar les justificacions que corresponguen a les universitats i altres centres d'I+D beneficiaris de les ajudes del Programa, i quan siga procedent posar-les a disposició del Ministeri de Ciència i Innovació, i dels respectius òrgans de fiscalització i control de comptes, segons el que establix la Llei 47/2003, de 26 de novembre, General Pressupostària.   
3. Els romanents de fons no compromesos resultants en finalitzar cada exercici, que es troben en poder de la comunitat autònoma, continuaran mantenint la destinació específica per a la qual van ser transferits i s'utilitzaran en els següents exercicis.   
Octava. Comissió de Seguiment i Avaluació del Programa   
1. La composició de la Comissió de Seguiment i Avaluació del Programa prevista en l'apartat tretze de l'Orde ECI/1520/2005, de 26 de maig, serà la següent:   
En representació de l'administració General de l'Estat.   
- El director general de Planificació i Coordinació, o persona en qui delegue.  
- El subdirector general de Coordinació.  
- Un assessor/a del Ministeri de Ciència i Innovació.   
- Un representant de la Delegació del Govern a la Comunitat Autònoma, d'acord amb el que preveu l'article 27.1.b) de la Llei 6/1997, de 14 d'abril, d'Organització i Funcionament de l'administració General de l'Estat.  
En representació de la Comunitat Valenciana.  
- El titular de la secretaria autonòmica amb competències en matèria d'investigació científica, o persona en qui delegue.  
- El titular de la direcció general amb competències en matèria d'investigació científica, o persona en qui delegue.  
- El titular de l'àrea amb competències en matèria d'investigació científica, o persona en qui delegue.  
Novena. Intercanvi d'informació  
La Comunitat Valenciana informarà la Direcció General de Planificació i Coordinació del desenrotllament del Programa i de les seues incidències, a l'efecte de realitzar el seguiment de l'execució i resultats del Programa, i de l'actualització de la base de dades que serà gestionada per la Direcció General en coordinació amb les comunitats autònomes.   
Deu. Vigència del Protocol General de Col·laboració   
1. El present protocol general de col·laboració entrarà en vigor en la data de la seua firma i estarà vigent fins al 31 de desembre de 2011. Podrà ser objecte d'avaluació, revisió i pròrroga, per períodes quadriennals, d'acord amb el que s'establisca en el Pla Nacional d'I+D+I en aquell moment vigent.  
2. No obstant això, el protocol general podrà ser resolt per acord mutu i voluntari o per denúncia d'este, per incompliment d'alguna de les parts, a la qual es comunicarà fefaentment, amb audiència prèvia d'esta i amb, almenys, dos mesos d'antelació. En qualsevol cas hauran de complir-se els compromisos assumits amb les universitats i altres centres d'I+D, en el marc del present protocol.  
Onze. Règim jurídic i resolució de controvèrsies   
1. Este protocol general és de caràcter administratiu, dels previstos en l'article 4.1 c) de la Llei 30/2007, de 30 d'octubre, de Contractes del Sector Públic, i es realitza a l'empara del que establix l'article 6.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
2. Les qüestions litigioses a què puga donar lloc la intervenció, modificació, efectes o resolució del present conveni hauran de resoldre's de mutu acord entre les parts, a través de la Comissió de Seguiment. Si no és possible arribar a un acord, seran sotmeses a la jurisdicció contenciosa administrativa, de conformitat amb el que disposa l'article 8.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Dotze. Publicació   
El present protocol general serà publicat en el Boletín Oficial del Estado i en el Diari Oficial de la Comunitat Valenciana.   
I com a prova de conformitat d'allò que s'ha exposat anteriorment, les parts decidixen subscriure el present protocol general de col·laboració, en dos exemplars originals igualment vàlids, en el lloc i la data més amunt indicats.   
La ministra de Ciència i Innovació: Cristina Garmendia Mendizábal.  
El conseller d'Educació: Alejandro Font de Mora Turón.